ORATIO. 111 



Nihil tarnen hac de re obtinuit. Nunc duodecim et quot excurrit anni 

 praeterierunt , postquam casus iste observatus fuit, et non tantum vivit 

 puella, sed brachium quoque servavit, eoque non minus bene quam altero 

 uti potest. Per aliquod adhuc tempus parva intumescentia remansit, quae 

 absque dubio postea quoque disparuit. Roganti quomodo istud miraculum 

 obtinuerit, respondeo, simplicissima , quae fieri poterat cura, factis sedulo 

 epithematibus cum lotione fortiter adstringente. Et profecto hicce casus 

 non solus exsistit, absque ullo dubio plures tales occurrerunt, eventus auteni 

 verosimiliter non semper tam faustus fuit, aegrotantibus aut partem affec- 

 tam aut vitam amittentibus. Quodsi igitur dubium aliquod de tumoris 

 natura remaneat, quodsi cliirurgo non prorsus persuasum sit abscessum 

 adesse, non alium tumorem, eandem ingrediendum est viam, ac in iis casi- 

 bus, in quibus dubii haeremus, utrum abscessus adsit an aneurysma: fiat 

 nimirum punctio probatoria et dilatetur dein apertura pure exeunte, clau- 

 datur contra quam citissime loco puris sanguine effluente. 



At vero non possumus liic de omnibus tumoribus agere; cum silentio 

 igitur lipomata, steatomata, cum silentio diversos tumores cysticos praeter- 

 ibimus, etsi diagnosis liaud raro perdifficilis sit. Tumorum cysticorum 

 diagnosis accurata saepe haberi nequit, si signa tantum externa conside- 

 ramus. Fatendum autem ad cui-atiouem non multum referre utrum cystidis 

 cuiusdam contentum magis minusve sit liquidum, utrum fluidum, quod 

 continetur, spissius sit an liquidius, in quibus casibus evacuato fluido vel 

 exstirpato tumore, diagnosis certior fieri potest. Sed, quod praestat, in 

 omni casu dubio punctio probatoria instituatui-, qua facta natura contenti 

 iam ante operationem examinari potest. Etsi vero non gravem errorem 

 committeret chirurgus, qui contentum tumoris liquidum haberet, quod eva- 

 cuatum spissum apparet, gravior fit error, quando chirurgus tumorem 

 cysticum credit, qui tumor cysticus non est. Non raro abscessus prove- 

 niunt diversis corporis locis , qui per descensum puris producuntur et inde 

 etiam nomine abscessus per descensum sive per congestionem insigniuntur. 

 Hi abscessus interdum clandestine oriuntur et increscunt, sine ullo inflam- 

 mationis signo; videtur tumor magis minusve mobilis, non dolet, fluctuatio 

 in eo percipitur, nulla invenienda causa, quae morbo ansam dare potuit; 



